Østre Landsret opprettholder rasismedommen mot partilederen Rasmus Paludan.

Østre Landsret, som tilsvarer lagmannsretten, har opprettholdt byrettens rasismedom mot Stram Kurs-partileder Rasmus Paludan. Han er dømt til 14 dagers betinget fengsel. Paludan fikk samme dom i byretten i Glostrup.

Se video:

Les: Danmarks tidligere statsminister: – Det svenskene driver med er ren galskap

Dommen falt torsdag, og Paludan er dømt for overtredelse av paragraf 266 b i den danske straffeloven, kjent som rasismeparagrafen.

Paludan fikk samme dom i byretten i Glostrup.

Bakgrunnen for tiltalen er en video lagt ut på det islamfiendtlige partiets YouTube-kanal, der Paludan snakker nedsettende om utviklingen i Sør-Afrika og om mørkhudede sørafrikaneres intelligens.

Paludan har også publisert videoer samme sted av at han brenner Koranen, iblant surret inn i bacon, og han mener at stort sett alle som ikke er etnisk danske, skal utvises fra Danmark.

Les: Islamkritiker Rasmus Paludan brente Koran surret inn i bacon

Nå vil Paludan i samråd med sin forsvarer vurdere om saken skal ankes til høyesterett.

Stram Kurs fikk 1,8 prosent av stemmene under valget. Det er under sperregrensen på 2 prosent, og partiet fikk dermed ingen representanter i Folketinget.

Les: Listhaug omfavner dansk innvandringspolitikk